Document ID: 32007R0939

KOMISIJAS REGULA (EK) Nr. 939/2007
(2007. gada 7. augusts),
ar ko groza Regulu (EK) Nr. 917/2004 par sīki izstrādātiem noteikumiem, lai īstenotu Padomes Regulu (EK) Nr. 797/2004 par pasākumiem, lai uzlabotu biškopības produktu ražošanas un tirdzniecības vispārējos nosacījumus
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2004. gada 26. aprīļa Regulu (EK) Nr. 797/2004 par pasākumiem, lai uzlabotu biškopības produktu ražošanas un tirdzniecības vispārējos nosacījumus (1), un jo īpaši tās 6. pantu,
tā kā:
(1)
Ar Komisijas Regulu (EK) Nr. 917/2004 (2) ir noteiktas prasības Regulā (EK) Nr. 797/2004 paredzēto ikgadējo valsts programmu īstenošanai. Kopienas finansējumu šīm programmām nosaka, ņemot vērā to bišu saimju skaitu katrā dalībvalstī, kas norādīts Regulas (EK) Nr. 917/2004 pielikumā.
(2)
Dalībvalstu paziņojumos, kas sniegti, lai saskaņā ar Regulas (EK) Nr. 917/2004 1. panta a) punktu atjauninātu strukturālos datus par stāvokli nozarē, ir konstatētas bišu saimju skaita izmaiņas.
(3)
Attiecīgi jāgroza Regula (EK) Nr. 917/2004.
(4)
Ņemot vērā to, ka saskaņā ar Regulas (EK) Nr. 917/2004 2. panta 3. punktu ikgadējo programmu galīgais pasākumu izpildes datums ir 31. augusts, šīs regulas piemērošana jāparedz no 2007./2008. tirdzniecības gada.
(5)
Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 917/2004 I pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šo regulu pirmoreiz piemēro ikgadējām programmām, kuras attiecas uz 2007./2008. tirdzniecības gadu.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 7. augustā

Labels: 7
3
15
6